經數: 一七一五

經名: 法華義記卷第七

頁數: 六五一

上              欄

間下下半行擧外譬帖也. 從貴賤上下兩行

是第二頌合能[&FFFF]#譬也. 一切衆生聞我法者下

十九行半是第三頌合上受潤增長. 就十九

行半中分爲二. 初十一行頌合受潤. 後八行

半頌合增長. 就十一行中自開爲五段. 初一

切衆生下半行頌合種種無量句. 卽是頌合

受潤衆生也. 次隨力所堪下半行正頌合受

潤也. 次或處人天下七行廣擧三草二木明

受潤不同衆生. 次佛平等說法下一行半明

佛心平等而衆生受潤自異也. 次佛以此喩

下一行半明是少分喩也. 今還就七行廣擧

三草二木. 中前四行明三草後三行明二木

也. 四行明三草者或處人天轉輪聖王下一

行明人天二乘爲小草. 知無漏法下兩行明

聲聞緣覺二乘爲中草. 心世尊處下一行明

外凡夫偏行六度菩薩爲上草也. 三行明二

木者有諸佛子下一行半明內凡菩薩爲小

樹. 安住神通下一行半明常住以上聖位菩

薩爲大樹也. 我雨法雨此下八行半頌合增

長分爲四段. 初一行略頌合第二有一行擧

外譬帖合也第三有一行半廣頌合譬也. 第

四有五行據五品人頌合也. 初一行中自有

二. 初我雨法雨下三句頌合增長所由. 次一

句正頌增長也. 如彼□林此下一行是第二

擧外譬帖合. 亦有二. 初如彼□林下三句

擧增長法體卽是稱其種*姓句也. 次一句亦

頌增長也. 諸佛之法此下有一行半是第三

廣頌合. 初三句正頌合一相一味句. 次一

句頌合快得善利句. 次有二句頌合後生善

中              欄

處句也. 聲聞緣覺此下有五行廣擧五品人

明增長. 但不具足. 初聲聞緣覺下一行半先

出二乘人卽中藥草也. 次若諸菩薩有一行

半出小樹. 卽是信首以上菩薩也. 次復有住

禪得神通下有兩行出大樹. 卽是初地以上

菩薩也. 如是迦葉此下一行半是第二頌合

不自知譬也  迦葉當知此下三行半頌長

行末第三述成今日之解. 上述已解開權略

不述解顯一. 旣述開權顯實自彰也. 今此

偈長出顯實之義. 初有兩行半正頌上述開

權. 次一行長出顯實也. 但上述開權中本

有二. 初正述解開權二釋. 今此兩行半唯

頌正述句. 不頌釋句也

法華義1記卷第六2

法華義疏卷第七

光宅寺沙門法雲撰

授記品六

此品中爲四人授當果之記仍爲品目也. 若

談受記則義在菩薩. 若語授記則義關如來.

是則受是取義授是與義也. 但記有二種一

者能記二者所記. 能記卽是如來言敎正是

記體. 所記卽是菩薩未來佛果及國土名號

亦名爲記. 此是從他得名也. 但譬說開三

顯一化中根人中本有四品卽爲四段. 今此

下一品是第四段爲中根人授記. 前又解言

四段中例開爲兩. 今就此授記中有二者.

下              欄

第一正爲此四大弟子授記. 第二品末一偈

卽復許爲下根之徒說同歸之義也    正授

記中自有三段. 第一先的爲大迦葉授記.

第二卽更爲三聲聞授記. 第三通爲五百弟

子授記也     爾時大目健連此下第二更爲

三聲聞授記正由已3請. 是故別爲一段. 就中

自二第一目連等三聲聞請記. 第二如來爲

三人各授記卽作三階也   我諸弟子威德

具足此下有一行半第三通爲五百弟子授記

我及汝等此一行是品中第二段卽許爲

下根人說也

化城喩品第七

明因中第三廣說開三顯一中自有三段. 卽

化三根人爲三段. 自此下竟學無學人記品

有三品經. 是第三明宿世因緣說開三顯一

之理化下根人. 但上根人中根人中各自有

四段. 今此化下根人. 若准上例應有四段.

以義相從只有三義. 正有宿世因緣說有授

記有領解無有述成. 雖有三義只有二段. 何

以知之. 領解入授記中文句旣渾直分爲二

段. 第一此化城品正明宿世因緣說化下根

人. 第二餘二品爲下根人授記. 大意正言. 我

昔日已曾於大通智勝佛所于時在十六王子

數已爲汝覆講說法華今者復爲汝說云何三

聞不解. 是故下經文言我在十六數曾亦爲

汝說以是本因緣今說法華經. 但下根執之

徒聞此往因緣相與解悟. 就此品中大判爲

兩段. 第一從長行初盡偈先明佛智能見往古

久遠之事. 第二從佛告諸比丘下長行初盡

經數: 一七一五

經名: 法華義記卷第七

頁數: 六五二

上              欄

偈正明宿世因緣說也. 又就此兩段之中各

有二重. 皆有長行與偈爲二重. 今就前長行

明佛智能見古往久遠之事中自有三階. 第

一先[&FFFF]#出往之事. 卽是大通智勝佛. 第二

從諸比丘彼佛滅度以來以下用三千大千世

界作墨爲往古久遠作譬也. 第三言我以如

來知見力故觀彼久遠猶若今日正明如來能

見久遠之事也   而說偈言此下是第二偈

頌. 上長行中有三. 今此七行偈亦分爲三. 初

一偈頌第一也. 第二如人以力磨三千大千

土以下有四行頌上第二久遠之譬也. 第三

如來無□智知彼佛滅度以下有兩行偈. 頌

上第三正明如來智能見往事   佛告諸比

丘自此下訖品是第二正明宿世因緣說亦有

兩重者. 卽是長行與偈爲二. 就長行之中

自有二階. 第一從此下竟住於禪定八萬四

千劫先明昔日結緣之因由也. 第二從是時

十六菩薩沙彌知佛入室寂然禪定以下竟長

行正明結緣. 又就此兩階之中各自有二. 結

緣之因由中有二者. 第一從此以下竟十方

諸梵請轉法輪以來先明昔日結緣之遠由.

第二從大通佛受諸梵王請竟入禪定以來明

昔日結緣之近由. 又就結緣之因由兩階之

中各有四階. 今就第一結緣遠由有四階者.

第一先明大通智勝佛行道得佛. 第二明十

六王子請轉法輪. 第三明大通智勝佛得佛

之後神通感動之相. 第四明十方諸梵請轉

法輪. 又就此四別之中各自有三異. 第一明

大通智勝佛行道得佛中有三異者. 第一先

中              欄

明大通智勝佛行道佛道難得之相. 第二從

爾時□利諸天以下此明大通智勝佛未得佛

中間諸天常設供養. 第三從諸比丘大通智

勝佛過十小劫以下此正明大通智勝佛得佛

道. 此三異合是遠緣. 四階之中第一明大

通智勝佛行道得佛也  其佛未出家時此

下是第二十六王子請轉法輪. 就中亦有三

重者. 第一先明王子爲請故來至佛所. 第

二到已頭面禮足以下明旣至佛所設三業供

養. 第三爾時十六王子偈[&FFFF]#佛已勸請世尊轉

於法輪以下正明王子請佛說法. 此三重合

是遠因由中第二階明王子請佛說法也

佛告諸比丘此下是第三明大通智勝佛得佛

之後神通感動之相. 就中亦有三重. 第一

明佛神通動地. 第二從其國中間幽冥處

下明光明普照之相. 第三又其國界下明佛

光動二相至處遠至天宮也  爾時東方此

下是第四明十方諸梵請佛轉法輪. 就中亦

有三者. 第一先明東方東南方二方諸梵請

轉小乘法輪. 第二從南方乃至下方有七方

諸梵請佛轉大乘法輪. 第三明上方一方諸

梵倂請轉大小二乘法輪. 就第一明東方東

南方諸梵請中有二. 第一先明東方諸梵請.

第二東南方諸梵請也. 但就一方諸梵中凡

有七義. 第一先明彼佛光明照相與驚怪. 第

二明共議此光明所以. 第三明諸梵衆中有

聰明者仍大判光明之意. 第四明諸梵等尋

光至佛所. 第五明諸梵旣至佛所故三業致

敬. 第六正明請佛轉法輪. 第七明大通智

下              欄

勝佛默然爲許之. 東南方諸梵七義亦爾.

又諸比丘南方此下是第二明七方諸梵請轉

大乘法輪. 亦有二. 第一先具明南方諸梵

七義. 第二西南方以下總據六方帖同南方

也. 爾時上方此下是第三明上方諸梵倂請

轉大小二乘法輪. 唯有六義闕無第七如來

默然許之. 何以故. 爾時已亦請竟佛仍受

請說法是故無有默然許之. 但第六請說法

中兩偈前偈請小乘. 後偈請大乘法輪也.

此四階之中各有三重合是結緣之遠由也

爾時大通智勝如來受十方諸梵天王此下是

第二明昔日結緣之近由. 就中亦有四階.

第一先明大通智勝佛受諸梵請二乘轉法

輪. 第二明十六王子. 于時請佛說法華. 第三

明大通智勝佛受王子請說法華. 第四明大

通智勝佛說法華之後仍入禪定避坐作覆講

之由. 若不入禪定那得覆講. 又就此四階

之中各有三重. 第一受十方諸梵請說二乘

法輪中有三重者. 第一一往受請. 第二卽

時三轉下列出二乘法輪之相. 第三從佛於

天人大衆之中說是法時此下時衆有感悟之

相也. 就第二列出二乘法輪中初出四諦後

出十二因緣. 此二法輪各有二列四諦. 二

者初總明三轉十二行所謂示勸證也. 第二

所謂是苦以下別出四諦也. 第二列十二因

緣二者. 初及廣說十二因緣下明順說. 第

二無明滅故下明逆說也   爾時十六王子

皆以童子出家此下是第二明王子于時請佛

說法華. 就中亦有三重者. 第一先明十六

經數: 一七一五

經名: 法華義記卷第七

頁數: 六五三

上              欄

王子爲請故出家. 第二從俱白佛言下正請

佛說法華. 第三言爾時轉輪聖王下明王眷

屬亦出家也   爾時彼佛受沙彌請此下是

第三明大通智勝佛受王子請說法華. 亦有

三重者. 第一正明大通智勝佛受王子請說

法華. 第二從說此經已下明時衆有感悟不

同. 第三重言佛說是經於八千劫未曾休廢

明于時說法說法經劫數也   說此經已此

下是近因由中第四階. 明如來于時旣說法

華竟仍入定. 只緣佛入定王子覆講亦有三

重者. 第一言說此經已卽入靜室此先明入

定之相. 第二言住於禪定此正明在定. 第

三言八萬四千劫此明佛在定時經劫數. 從

品初來至此是長行中第一先明昔日結緣之

因由竟   是時十六菩薩知佛入室自此下

竟長行是第二正明結緣. 就此中自有二者.

第一是法說第二是譬說. 就第一法說中自

有三階. 第一正明昔日結緣. 仍道第三今

日相値說法華. 第二明結緣之後今日相値

之前. 結括釋迦如來始終敎化大意. 又就

此三階之中各自有四重. 第一正明昔日結

緣中有四者. 第一是時十六菩薩沙彌知佛

入室寂然禪定. 先明王子得覆講之意. 只

由大通智勝佛入室經八萬四千劫. 于時法

座不可令空故. 故第二從各昇法座以下正

明覆講. 第三一一皆度以下明昔日覆講時

聽衆受悟多少. 第四明大通智勝佛過八萬

四千劫從禪定出講歎王子也   佛告諸比

丘下第二結括始終敎化大意. 亦有四者. 第

中              欄

一從佛告諸比丘是十六菩薩常樂說是妙法

華經以下正明昔日結緣之後今日相値前中

間常相値遇. 第二諸比丘我今語汝以下明

昔日覆講十六王子已現成種覺. 第三從爾

時所化下會通古今. 第四從我滅度後以下

此明今日相値而不解者未來世中會得相

値. 此則明一日結緣歷劫不朽之義   諸

比丘若如來自知涅槃時到此下是第三階明

今日相値. 就此中亦應有四重. 文只有三

略無第三重. 亦可是傳者誤雖無今日義出.

何以知之. 下譬中有故在今. 玄出四重者.

第一從諸比丘竟深入禪定先明衆生大乘機

發. 第二爲說法華. 第三明以大乘擬宜不得

此卽是今義出者. 第四爲說小乘. 今先明

大乘機發言諸比丘若如來自知涅槃時到者

如來說法華時去涅槃經敎不□. 大乘機發

仍說法華故言涅槃時到. 又解言正大乘機

發時如來三乘化功將斷故言涅槃時到. 衆

又淸淨者正明大乘機發. 若使昔日五濁障

大乘機者則不淸淨. 大乘機發五濁不復爲

障是名淸淨. 信解堅固者昔亦有信不成. 使

今日大乘機發有大乘之信. 今日大乘機發

則有大乘之解. 解則慧有信有慧有定相資

之力. 是故大乘機發. 了達空法者明昔日無

相之法故言了達空法也. 便集諸菩薩此下

是第二正說大乘. 卽是說法華. 便集諸菩

薩者卽是. 爾時世尊四衆團繞之義世間無

有二乘而得滅度者卽是開方便門. 唯一佛

乘得滅者卽是示眞實相也. 此下應有第三

下              欄

用大乘擬宜化衆生不得. 今者玄出應下譬

有. 下卽作懈退譬作本也. 比丘當知如來

方便之力此下是第四明如來用三乘化得衆

生. 就此第四用小乘化得衆生中自有四文.

第一言如來方便之力深入衆生之性先明三

乘擬宜   第二言知其志樂小法深著五欲此

明如來見小乘機. 爲是等故說於涅槃此是

第三正爲衆生說三乘敎. 第四言是人若聞

則便信受此明三乘人受行. 問者言. 火宅

中明大乘化不得然後三乘化得. 爾後大乘

機發. 機發之時爲說大乘. 今者何故無大

乘機爲說大經. 然後大乘化不得小乘化得

耶. 解釋者言. 此意爲古今因緣相對. 故爾

我昔日是十六王子時已知汝有大乘機. 卽

爲覆講說大乘. 汝于時已得大乘解爲因緣

今日大乘機發. 時我卽爲說大乘經汝不可

不信也. 火宅中作次第者如來出世之始本

欲爲說大乘經. 但于時無有大乘機. 我用

大乘擬宜化旣不得. 不可令此衆生永淪長

苦. 是故如來用三乘敎化取衆生. 後大乘

機發時方說大乘經也  下譬說中還依本

次第. 大乘化不得三乘化得. 然後大乘機

發爲說大乘. 今者就上法說三段各有四階.

若取若捨若合若離. 持作五種法說. 上則

擬窮子火宅方便品. 下則爲五種譬作本.

五種譬者. 一將導譬二懈退譬三設化城譬

四知止息譬五將至寶所譬也. 法說三段中

第二結括釋迦如來始終敎化大意有四階.

今皆捨而不取. 第三今日相値中有四階.

經數: 一七一五

經名: 法華義記卷第七

頁數: 六五四

上              欄

今者皆取. 第一正明昔日結因緣中有四階.

有取有捨. 不取第一階明得覆講之意. 亦

不取第四階大通智勝佛從禪定起[&FFFF]#歎王子

也. 唯取第二言各昇法座正覆講. 又取第

三階言一一皆度. 于時聽覆講得利益深廣

者. 何以知然. 覆講之主卽是道師義. 于時得

利益. 深廣卽是所將人衆義故合此二階以

爲一段. 上卽擬窮子領解中第一父子相失

段. 遠擬火宅中第一宅主總譬. 亦遠擬方

便品中今我亦如是明釋迦帖同諸佛作化主

同化五濁衆生. 下爲第一將導譬作本也.

第三明今日相値中有四階皆取者. 第一言

如來自知涅槃時到衆又淸淨下明大乘機.

上則擬窮子領解九譬中第七父見子志大

譬. 亦遠擬火宅中第五長者見子[&FFFF]#難譬.

亦遠擬方便品中第五舍利弗當知我見佛子

等志心佛道者無量千萬億明時衆大乘機

發. 下則爲第四知止息譬作本. 第二便集諸

菩薩爲說. 是經上則擬窮子領解中第八付

家業譬. 亦遠擬火宅中第八長者賜大車譬.

亦遠擬方便品中第八言於諸菩薩中正直捨

方便但說無上道卽是說法華. 下則第五爲

滅化城將至寶所譬作本. 第三言用大乘化

不得互出者. 上則擬窮子領解中第三喚子

不得譬. 亦遠擬火宅中第三長者救子不得

譬. 亦遠擬方便品中第三我始坐道場佛用

大乘化衆生不得之義. 下則爲第三懈退譬

作本. 第四言如來方便深入衆生之性明以

三乘化得衆生. 上則擬窮子領解中第四喚

中              欄

子得譬及第五敎作人譬. 亦遠擬火宅中第

四長者用三車救子得義. 亦遠擬方便品中

第四尋念過去佛所行方便力佛用三乘化衆

生之義. 下則爲第三設化城譬作本也. 是則

擬上法說與譬說十段中唯擬第一第三第四

及第五第八五段義. 不擬餘五段義也

譬如五百由旬自此下是第二譬說. 此譬說

中亦有三段. 第一開譬. 第二合譬. 第三擧外

譬帖結也. 就開譬中自有五譬卽譬上五種

法說本. 第一明將導譬. 第二懈退譬. 第三設

化城譬. 第四知止息譬. 第五將至寶所譬也

第一將導譬者此爲上正明昔日結緣中

兩階作譬. 與火宅第一宅主總譬相應. 上火

宅中本有六義. 今此譬中以義相從可有四

義. 略無一門及五百人也. 譬如五百由旬

者是則依□似火宅義. 欲界如一百色界如

二百無色界如三百. 七地所斷三界餘習如

四百. 八地以上至金剛心所斷無明住地煩

惱如五百也. □難惡道曠絶無人怖畏之處

是則宅中有火義. 是皆生死之地故言□難

惡道. 現見生死之中衆生餘蘊不可□無.

今何故言無人. 解釋者言. 所以言無人者

但生死之中逆流去者蓋不足言. 非不有一

兩人能逆流者. 此不可1言以字□故言無人

也. 若有多衆以下此卽是三十子義. 卽譬

上第三階. 言一一皆度下明聽衆得利益者.

有一導師此是長者義. 卽譬上第二覆講之

主. 知衆生聞法得解折伏煩惱卽是知通義.

旣失正解更起煩惱卽是塞義. 于時令衆勿

下              欄

沒生死遠心佛果. 卽是將導衆人欲過此難

也   所將人衆此下是第二懈退譬. 卽譬

上今日相値中第三互出者大乘擬宜無大乘

機. 若言中路者五百之中正應斷非想一半

煩惱. 然理實無此. 夫論退有兩種. 一者已涉

半路方復退還. 二者結契已定方生悔心. 今

者據後談義正明于時時衆發意欲超越五百

由旬. 渡兩種生死之意. 仍失正解無心佛

之心. 卽是退義也. 此下皆是理中作語也.

就中有二. 初一句正明退. 第二而白導師

言以下釋三種因緣故退. 一疲極二怖畏三

路遠. 導師多諸方便此下是第三設化城譬.

卽譬上比丘當知如來方便深入衆生之性因

三乘化得衆生. 上譬本中有四今亦譬上四

也. 第一先明導師用化城擬宜. 第二明導

師見時人有樂化城之志. 第三爲設化城. 第

四明疲極之衆卽入化城也. 今言導師多諸

方便此卽是上第一用三乘擬宜之義也. 而

作是念此等可愍下是第二見有樂化城之

意. 則是上見小乘機之義也. 云何捨大珍

寶此是無大機而欲退. 卽是有小乘機之意

也   作是念已此下是第三正爲設化城.

此中自有兩段. 第一先思惟作化城此是譬

本所無說. 盡智無生智此二智本出三界外.

卽是過三百由旬之義也. 告衆人言此下是

第二正爲設化城. 此中有四句. 出上譬本.

是廣則與火宅中相類也. 初言汝等勿怖隨

汝所欲皆當與汝. 此卽是保與不虛. 下合

譬言我今爲汝保任此事終不虛句也. [&FFFF]#得

經數: 一七一五

經名: 法華義記卷第七

頁數: 六五五

上              欄

退還此是第二. 卽是勤精進句言汝等於此

火宅宜速出來也. 今此大城此下是第三.

卽是示三乘處上言如此羊鹿牛車今在門外

可以遊戱句也. 若人是城中此下是第四卽

是上[&FFFF]#歎三乘. 上言汝等所可玩好希有難

得汝若不取後必憂悔也. 合譬言汝等當知

此三乘法皆是聖所稱歎句也. 是時疲極之

衆此下是第四疲極之衆入化城卽是上諸人

受行. 此中自有四義. 於上譬本則廣只與

窮子及火宅中相應. 初則是外凡夫修行.

卽是心各勇銳義. 是時疲極之衆心大歡喜

是也. 次則明內凡夫修行卽是互相推排句.

從我等今者下是也. 次則明入見諦思惟治

道卽是競共馳走義. 從於是衆人前此五字

是也. 次明得無學果卽是諍出之義. 從入

化城下是也. 自然因盡卽是生已度想也.

自然果亡卽是生安穩想也   爾時導師知

此人衆此下是第四知止息譬譬上大乘機

發. 言諸比丘如來自知涅槃時到下是亦遠

是方便品中我見佛子等. 大乘機發之義也

卽滅化城此下是第五明將至寶所譬.

上便集諸菩薩爲說大乘法華. 此中言寶處

在近卽是顯實之義. 卽是上唯一佛乘得滅

度耳. 亦遠是方便品中但說無上道義也. 向

者大城我所化作者卽是上法說中世間無有

二乘句明開權之義. 亦遠是方便品中正直

捨方便句也   諸比丘如來亦復如是此下

是第二合譬段. 此中亦具合上五譬但隱沒

兼復闕略也. 上第一譬中有四義. 今此中正

中              欄

合導師一義. 復得兼合三義. 導師者卽是合

上導師也. 生死煩惱卽合上怖畏之處也. 險

難長遠卽合上五百由旬火宅也. 又言應去

應度卽是合上若有多衆三十子義也   若

衆生但聞一佛乘者此下合上第二懈退譬也

佛知是心怯弱下劣此下合第三設化城

譬. 先合第二無大有小. 次合第一擬宜次

合第三設化城. 此中唯合若入是城句也.

若衆生住於二地. 此一句上則合第四受行

中生已渡想等二句爲二地. 下則合第四知

止息譬. 正由得盡無生二智故則大乘機發

也. 如來爾時此下卽合上第五滅化城將

至寶所譬. 具合開權顯實句先合顯實. 但

是如來方便下合開權也   如彼導師此下

是大段第三擧外譬帖合. 唯帖四譬略不帖

第二. 今言如彼導師卽帖合第一. 爲止息

故下卽帖合第三也. 旣知止息已此卽帖合

第四也. 而告之言此下卽帖合第五也

而說偈言此有四十九行半偈. 是第二重頌

也. 上長行本有二. 一者結緣之因由. 二者

正結緣也. 今四十九行半亦分爲二. 初有

二十二行半頌上因也. 第二是諸沙彌等知

佛禪未出下有二十七行頌上正結緣也  但

上結緣之因由中本有近遠兩由. 今二十二

行半亦分爲二種. 十二行頌遠由. 第二無量

慧世尊以下有十行半頌近由也. 前遠由中

本有四段. 第一明行道得佛. 第二明王子

請說法. 第三明得佛後感動之相. 第四明

諸梵請說法. 今十二行亦頌此. 四行頌第

下              欄

一. 次第有彼佛十六王子有兩行半頌第二.

次爲覺悟群生有半行頌第三. 次有東方諸

世界有五行頌第四也. 但上第一中本有三.

今四行中初一行卽頌第一佛道難得也. 次

諸天神龍王下兩行卽頌第二諸天供養也.

次過十小劫已下一行頌第三正得佛道也.

彼佛十六子此下有兩行半頌第二王子請說

法. 上本有三. 初有一行頌上第一爲請故

來至佛所也. 次頭面禮佛足一句頌上第二

致敬也. 次而請轉法輪下有一行一句卽頌

上第三正請也. 爲覺悟群生此下半行頌上

第三明感動之相. 上本有三. 今此半行唯頌

第一地動. 不頌第二放光及第三二相至處

也. 東方諸世界此下五行頌上第四十方諸

梵請轉法輪. 上本有三段. 第一東方東南方

二諸梵請轉小乘法輪. 第二南方乃至下方

七方諸梵請轉大乘法輪. 第三上方一方諸

梵請轉大小二乘法輪. 今此五行通頌上三

段. 文句渾雜不可分也   無量慧世尊此

下十行半頌上第二近因由. 上亦有四段.

第一受請說二乘法. 第二王子請說大乘法.

第三爲說法華. 第四入定. 今此十1六行半

中初五行頌第一. 次有兩行頌第二. 次有兩

行半頌第三. 次有一行頌第四. 但上四段

各有三. 今五行頌第一. 上第一中有三段.

今初半行頌第一受請也. 爲宣種種法下一

行半頌第二轉法輪之相也. 次宣暢是法時

下三行頌第三感悟也. 時十六王子此下兩

行頌第二王子請. 上有三. 今初半行頌第

經數: 一七一五

經名: 法華義記卷第七

頁數: 六五六

上              欄

一爲請故出家也. 後一行半頌第二正請略

不頌第三眷屬出家也. 佛知童子心此下兩

行半頌第三受請說法華. 上有三段今唯頌

第一. 而有兩行半者. 先有四行明如來先說

三乘法. 上言大通智勝受請之後過二萬乃

說法華. 是則未說法華之前應先說三乘

次說是法華經如□河沙偈此半行正頌上第

一受請說法華也. 彼佛說經已此下一行頌

第四入定1本有三. 今彼佛說經已靜室此七

字頌第一. 入禪定一心一處坐此七字頌第

二. 八萬四千劫五字頌第三也  是諸沙

彌等此下有二十七行頌上第二正結緣. 上

長行中本有二. 一者法說二者譬說. 今二十

七行中初有八行頌第一法說. 次譬如險惡

道下有十九行頌第二譬說也. 上法說中本

有三. 第一明昔日結緣第二明結括釋迦始

終敎化大意. 第三明今日相値. 今八行中

初三行頌第一昔日結緣. 次有四行頌第二

結括大意. 次一行頌第三今日相値也. 但

上第一昔日結緣中本有四. 今前三行之中

初半行頌第一階得覆述之意. 次爲無量億

衆下一行半頌第二正結緣. 次一一沙彌等

下有一行頌第三感悟不同. 不頌第四大通

智勝佛歎王子所說也. 彼佛滅度後此下四

行頌第二結括大意. 上有四段. 初一行頌第

一常相値也. 次是十六沙彌一行頌第二十

六王子已成佛也. 次爾時聞法者一行超頌

第四未來復得相値也. 次我在十六數下一

行追頌第三會通古今也. 次以是本因緣此

中              欄

一行頌第三今日相値. 上本有四段. 第一

明大乘機發. 第二明說法華. 第三義出以大

乘擬宜不得. 第四明以小乘化得也. 今唯頌

第二便集諸菩薩明說法華也   譬如險惡

道此下十九行頌譬說也. 上本有三段. 今

此亦有三. 初有十一行半頌開譬. 次我亦

復如是下有六行半頌合譬. 次諸佛之導師

下一行頌外譬帖合結也. 上開譬中有五.

今十一行半亦分爲五. 第一三行頌第一.

衆人皆疲倦一行頌第二. 次導師作是念下

五行頌第三. 次導師知息已一句頌第四.

次集衆而告言下兩行一句頌第五. 第一譬

有四義. 今雖具足頌四義不次第. 第一行

頌第二怖畏處. 次半頌第三若有多衆也. 次

半行追頌第一五百由旬也. 次一行卽頌第

四導師也. 衆人皆疲倦此一行頌懈退譬也.

本有二. 初正明退第二釋退意. 今者亦有二.

初一句頌第一. 次三句頌第二也. 導師作是

念此下五行頌設化城譬. 上有四. 今不頌

第一也. 初一行仍頌第二也. 次三行頌第三

也. 次一行頌第四也. 上第三段中本有二.

第一思惟作化城. 第二正設化城. 今三行中

兩行頌第一. 次一行頌第二也. 導師知息已

此一句頌第四譬. 集衆而告言此下兩行一

句頌第五譬也. 我亦復如是此下六行半頌

合譬. 初半行頌合第一也. 次一行頌合第二

也. 次一行頌合第三也. 次半行頌合第四也.

次三行半頌合第五譬也. 諸佛之導師此下

一行是第三頌帖合結. 此中擧內合帖結. 初

下              欄

一句卽帖合第一導師. 次一句卽帖合化城.

次一句卽帖合止息也. 次一句卽帖合至寶

所也. 唯不合懈退也

五百弟子授記品第八

宿世因緣說開三顯一化下根人有三品經.

卽分爲兩段. 第一上段化城一品正明宿世

因緣化下根人. 自此下有兩品. 是第二爲

下根人授記. 此下根人所以不先領解者解

在人後不敢自定. 是故如來知其得解仍爲

授記. 但自授記中自含有領解之義. 此品亦

有富樓那授記. 有千二百人授記. 亦有五百

人授記. 亦有總爲諸聲聞授記. 何故記上題

五百弟子. 解釋者言. 五百人得授記名號眷

屬多少悉皆是同復能領解. 餘者不爾. 是故

言五百弟子授記品也. 此下兩品卽爲二段.

前品明無學人授記. 第二品明學無學人授

記   就此品中自有二. 第一先明富樓那

□授記之事. 第二明諸聲聞人□授記之事.

就富樓那事中自有二. 第一先明經家[&FFFF]#富

樓那得解之相. 第二從佛告諸比丘以下正

明如來述記富樓那. 又就經家[&FFFF]#富樓那得

解中有二. 第一[&FFFF]#其得解所由. 第二正[&FFFF]#其

得解之相   第一經家[&FFFF]#富樓那得解所由

中有四階. 一者[&FFFF]#解上法說開三顯一. 第

二言又聞授諸大弟子記此明解上譬說開三

顯一化中根人. 第三言復聞宿世因緣之事

親自解上化城中宿世因緣之說. 第四言復

聞諸佛有大自在神通之力. 此[&FFFF]#其聞上化

城品初明如來有神通道眼能見久遠之事也

經數: 一七一五

經名: 法華義記卷第七

頁數: 六五七

上              欄

得未曾有此下是第二正[&FFFF]#其得解之相

亦有四階. 第一先[&FFFF]#得解故內心歡喜. 第二

從卽從座起以下經家[&FFFF]#得解故外形恭敬.

第三從而作是念以下經家[&FFFF]#富樓那得解故

念佛功德. 第四言唯佛世尊能知我等深心

本願. 此明經家[&FFFF]#富樓那得解故默感如來.

深心本願者是十六王子時一切智願也

爾時佛告諸比丘此下是第二正明如來述記

富樓那自有二段. 卽是長行與偈爲二也. 就

長行中自有二. 第一記富樓那行因之相.

第二過無量阿僧祇劫下記其得果也. 第一

記其行因相者明富樓那於五佛所護持法藏

卽成五段. 一者先明於釋迦所護持法藏.

富樓那于時現在衆中何故言汝見不. 佛意

只言汝等但見其形不見其行. 故言見不也.

第二言汝等勿謂以下明富樓那於過去九十

億佛所能護持法藏. 此中意皆發跡也. 第

三言於諸七佛所護持法藏. 第四言於賢劫

中諸佛所護持法藏. 第五言於未來無量諸

佛所護持法藏如此流例皆是行因之義也

過無量阿僧祇劫此下是第二記其得果也

而說偈言下第二正明佛記富樓那中自

有二. 長行與偈. 今是第二偈頌凡有二十一

行半偈. 解有二種. 一解云分爲二. 初有十四

行頌第一記其行因. 後有七行半頌第二記

得果也. 復有一解分爲三段. 第一先有七行

偈不頌上長行. 義出汎明諸菩薩示現作聲

聞影響如來. 第二有七行頌上長行中第一

行因. 第三有七行半頌長行中第二記其得

中              欄

果   今此富樓那此下有七行是第二頌上

第一述其行因. 但上因之中本有於五佛所

護持法藏. 今此七行唯得頌二佛所護持法

藏. 初有五行頌上第二於過去九十億佛所

護持法藏. 未來亦供養此下兩行頌上第五

未來諸佛所護持法藏也   供養諸如來此

下有七行半. 是偈中之第三. 頌上長行中

第二正記富樓那得果   爾時千二百阿羅

漢此下品中第二明諸聲聞授記事. 就此中

自有二段. 第一爲諸聲聞授記第二爾時五

百羅漢於佛前以下明得記人領解也. 就正

授記中自有二. 第一別爲授記. 第二一行半

偈總爲諸聲聞授記. 就第一別授記中有二.

卽是長行與偈爲兩. 就長行中自有二. 第

一先爲千二百人授記. 第二其五百阿羅漢

以下爲五百人授記也. 就初段中有二. 一者

是千二百人請記. 二者言佛知此等下正記

千二百人. 就請記中有二. 一者經家[&FFFF]#. 第

二正明請記. 但千二百人中正擧□陳如爲

端也. 其五百羅漢是第二爲五百羅漢授記

而說偈言此下是第二偈頌凡有九行半

偈. 初有六行偈頌千二百人得記  其五百

比丘次第當作佛下有三行半偈頌五百人得

記  迦葉汝已知此一行半偈是第二總爲

諸聲聞授記  雖是偈由是長行類也   爾

時五百阿羅漢於佛前得授記者明諸聲聞授

記事中有二. 一者正爲諸聲聞授記. 此下是

第二明聲聞得授記者有五百人領解. 就此

領解中自有二. 卽是長行與偈爲二也. 就

下              欄

長行中自有二. 第一略領解. 第二廣領解.

又就此廣略兩段之中各自有二. 略領解中

有二者. 第一法說. 第二今乃知之如無智者

以下譬說也. 第二廣領解亦有二者. 卽是

開譬合譬爲兩段. 就開譬中文取只有五譬

義. 取應有六闕無第六. 今者玄出. 何以知

之. 下合譬中有偈頌中亦有故也. 第一□爲

繫寶珠譬. 第二不自覺知譬. 第三行他國譬

第四相値譬. 第五示寶珠譬. 第六得珠歡喜

譬. 是則文中所無者. 第一繫寶珠譬者此卽

領上化城中將導譬. 亦遠領窮子中父子相

失譬. 亦領火宅中第一宅主總譬. 方便品

中今我亦如是下明釋迦同諸佛化衆生也.

第二□爲不自覺知譬者此卽領上化城中懈

退譬. 亦領窮子中喚子不得譬. 亦遠領火

宅中長者救子不得譬. 亦遠領方便品中如

來用大乘化衆生不得義也. 第三名爲行他

國譬者. 此則領上化城中爲設化城譬. 亦

領窮子中喚子得譬亦敎作人譬. 亦遠領火

宅中長者用三車救子得譬. 亦遠領方便品

尋念過去佛下明如來用三乘化得衆生也.

第四□爲相値譬者. 此則領化城中知止息

譬遠領窮子中見子志大譬火宅中見子[&FFFF]#難

譬. 亦遠領方便品我見佛子等志心佛道者下

明見衆生有大乘機. 第五□爲示寶珠譬者.

此領上化城中滅化城將至寶所譬. 遠領窮

子中付家業譬. 亦遠領火宅中長者賜諸子

大車譬. 亦遠領方便品中於諸菩薩中正直

捨方便但說無上道說法華經. 此中應有第

經數: 一七一五

經名: 法華義記卷第七

頁數: 六五八

上              欄

六歡喜譬者. 不領化城中則超領窮子火宅

及方便品歡喜義也. 但化城品中將導譬有

四義. 今此第一繫寶珠亦有四義譬. 若有人

者則是下根人自譬. 則是上譬說中若有多

衆下明三十子義. 至親友家卽是上五百由

旬及一宅也. 醉酒而臥卽是上怖畏之義.

是時親友以下卽是領導師義也. 內合十六

王子. 昔日覆講則是親友. 于時聽衆卽是

有入於生死. 覆講之處卽家也. 醉酒而臥

者煩惱自□醉而臥. 有人解言. 卽來親友

家言親友與其酒. 親友是十六王子. 云何言

子與衆生煩惱. 諸佛聖人不爲衆生作煩惱

因緣. 故知入餘處飮酒來至親友家. 下言

其家甚大富具設諸□[&FFFF]#. 自有人一日□設

[&FFFF]#果只自無有酒也. 官事當行者非是初行

內合于時十六王子覆講緣旣盡更爲餘方便

法   故言官事行也. 寶珠繫其衣□十六王

子于時覆講爲衆生說大乘. 今于時衆生相

與得解大1乘. 大乘之理最貴故言無價. 此大

乘解可珍可重如寶. 其理必圓如珠爲因之

義. 不亡名爲繫. 旣是外凡不亡壞故言衣

□也. 其人醉臥都不覺知. 此是第二不自覺

知譬. 此則領懈退譬. 內合昔日十六王子旣

爲說大乘得行大乘解王子便往餘方. 衆生

遂失大乘解自從失解來都不覺言我有大乘

解不知此則無大乘機也. 起已遊行此下是

第三行他國譬. 內合衆生旣無大乘根機唯

有小機. 從小乘敎修行心因覓果. 此則領

上設化城譬. 上譬中本有四重. 一者用化城

中              欄

擬宜. 二者有堪聞化城之機. 三者正爲設

化城. 此三階今者都不領. 唯領第四諸人受

行. 上受行中自有四階. 今者亦具領四階.

一者言起已遊行此則領上是時疲極之衆心

大歡喜. 明外凡夫修行卽是心各勇銳聞法

信受. 二者言到於他國此則領上言我等今

者[&FFFF]#斯惡道卽是內凡夫修行. 信道五根立

故言他國. 三者爲衣食故懃力. 此則領上

於是衆人前見諦思惟治道卽是競共馳走.

四者言若少有所得便以爲足. 此則領上入

化城生已度想明無學果卽諍出火宅義也.

於後親友會遇見之此是第四相値譬. 此則

領上知止息譬言爾時導師知此人衆旣得止

息. 下明大乘機發也. 而作是言□哉丈夫此

下是第五示寶珠譬. 此則領化城中卽滅化

城將至寶所譬. 亦遠領火宅方便品今行大

乘因取大乘果. 故名貿易所須也. 此下應

有第六歡喜. 文中闕者今且懸出對下合譬

也   佛亦如是此下是第二合譬也. 從此

下竟令發一切智心以來合上第一繫珠譬.

爲菩薩時卽合親友敎化我等令發一切智心

卽合以無價寶珠繫其衣□也. 而尋廢忘不

知不覺此則合上第二不自覺知也. 旣得阿

羅漢道此下合第三行他國譬. 但上譬中本

有四階. 今唯合第四階言若少所得便以爲

足句也. 一切智願猶在不失此合上第四相

値譬. 上言會遇見之也. 今者世尊覺悟我等

此下合第五示寶珠譬. 我今乃知實是菩薩

以下懸合第六歡喜上所無者   而說偈言

下      欄

此下十二行半是第二頌上長行. 長行中本

有二. 一者略領解. 二者廣領解. 今十二行

半偈亦分爲二. 初兩行半頌略領解. 後十行

頌廣領解也. 上略領解中自有二. 一者法

說二者譬說. 初兩行頌法說. 半行頌譬說.

譬如貧窮人此下十行偈頌上第二廣領解.

上廣領解中有開譬合譬爲兩段. 今六行頌

開譬. 四行頌合譬. 上開譬中有五. 今六行中

具頌六義. 初一行三句頌第一譬. 時臥不覺

知此一句卽頌第二譬. 是人旣已起此下兩

偈頌第三行他國譬. 與珠之親友半行頌第

四相値譬. 苦切責之已半偈頌第五示寶珠

譬貧人見此珠一行義頌第六歡喜譬. 上長

行所無也  我等亦如是此下四行頌合

譬. 略不頌合第四譬. 初一偈頌合第一繫寶

珠譬. 我等無智故半行頌合第二譬. 得少

涅槃分半行頌合第三譬. 今佛覺悟我一偈

頌合第五譬. 我今從佛聞一偈頌合第六歡

喜譬

授學無學人記品第九

此品受記之中第二爲學無學人授記仍爲品

目也. 就此品中自有二段. 第一請記. 第二

佛授記. 就請記中自有二. 第一阿難羅[&FFFF]#羅

二人請記. 第二明二千人請授記     佛告

阿難汝於來世自此下第二正授記. 就授記

中亦有二. 第一先爲阿難羅[&FFFF]#羅受記. 第

二爲二千人受記. 就第一中自有二. 初爲阿

難受記. 第二爲羅[&FFFF]#羅受記. 就阿難受記

中自有五階. 第一正爲受記. 第二從爾時

經數: 一七一五

經名: 法華義記卷第七

頁數: 六五九

上              欄

會中有新發意者見阿難得記心生疑念. 第

三從爾時世尊知諸菩薩心之所念下明往因

緣釋大衆疑念. 第四阿難面於佛前此下明

阿難因聞往昔因緣仍得宿命智. 第五說偈

[&FFFF]#嘆如來也   佛告羅[&FFFF]#羅此下次爲羅[&FFFF]#

羅受記. 自有長行與偈爲二也    爾時世

尊見學無學人其意柔軟. 此是第二爲二千

學無學人受記. 就此受記中自有二. 第一正

爲受記. 第二學無學人得受記已歡喜歎佛

法師品第十

此品明受持讀誦解說書寫五種法師之德故

言法師品也. 十二品經開三顯一以明因義

自有四段. 第一略說開三顯一動執生疑. 第

二懷疑故致請. 第三廣明開三顯一斷疑生

信. 三段已竟自此以下有四品經. 是第四名

別流通因義. 前又解言. 第一義二各開爲二.

第三第四各開爲三. 就此第四段中三段者.

第一法師品見寶塔品此二品經明受持此經

者勳深流通者報重. 則明勳深報重. 命覓通

經之人. 第二持品時衆旣聞勳深報重則能

通經者受命通也. 第三安樂行品攝退墮之

人. 何者但時衆有小行菩薩亦欲信習流通.

見持品末明諸大菩薩於此惡世通經. 有□

黜之過身命之危. 則言我等旣未及大士何

能於此惡世流通此經相與退沒. 爲此義故

有第三安樂行品. 明四種安樂之行攝退墮

之人. 若欲於惡世中流通經者當修四安樂

行. 則[&FFFF]#危得安離苦得樂. 又就此三段中

第三各開爲二. 中間第二受命中文有五別.

中              欄

第一命覓通經人中有二者. 卽兩品爲二. 第

一法師品明釋迦自覓通經之人. 第二見寶

塔品明多寶如來助釋迦命覓通經人. 又就

釋迦自命覓通經人中有二. 第一從初竟我

今獲大利偈已來據勳深報重正命覓通經

人. 第二從藥王今告汝下訖品擧通經軌則

合覓通經人也    又就第一據勳深報重命

覓通經人中有二階. 第一據通經弟子以明

勳報. 第二若復有人受持讀誦以下據師以

明勳報也. 所以知前者爲弟子後者爲師者

此經□受持讀誦等以爲五種法師. 故前者

未能讀誦等. 只聞經隨喜而已故爲弟子. 後

者自能受持等故作師名也. 此二階中各有

二. 就弟子明勳報有二者. 第一就現在世

明弟子. 第二據佛滅後明弟子. 此二階中例

皆有二. 就現在世明弟子中自有二者. 第一

從品初竟一念隨喜者先明現世弟子勳相.

第二言我皆與受菩提記此明共得報重也

佛告藥王又如來滅後此下是第二明佛滅

後弟子. 就中例有二者. 第一先出佛滅後弟

子勳相. 第二言我亦與受菩提記正明報重

也  若有人受持讀誦此下是第二據師明

勳報. 就此有二者. 卽是長行與偈爲二. 且

就長行中自有二段. 第一據別門明師. 第二

藥王若有惡人下據總門明師. 所以言別者.

一段文中具三義. 故一者佛在世師佛滅度

後師異. 二者上下品師. 三者兩師各辨勳

報也. 所以言總者亦具三義反取卽得. 又

就別明師中有二. 第一明佛現在世五種法

下              欄

師. 第二據佛滅後明法師. 就現在世明師中

有二. 第一明佛現在下品法師. 第二明現

在世上品. 所以名作上下品法師者. 讀誦

少者爲下品. 讀誦多者爲上品也. 就現在

明下品法師中有二階. 第一正出下品法師

勳相. 第二從若有人問何等衆生下明下品

法師得報重也    何肉盡能讀誦者此下是

現在世法師中之第二明上品法師亦有二

階. 第一總肉出上品法師勳深報重. 上云

只能受一句一偈者. 是下品法師也. 今盡

能受持讀誦者卽是上品法師. 第二言藥王

當知是人自捨淸淨業報此則別明上品法師

勳深也   若是善男子善女人我滅度後能

竊爲一人. 此下是第二明佛滅度後法師.

就中亦有二. 第一佛滅度後下品法師. 第

二亦肉出上品. 就下品法師中自有二階. 第

一正出下品法師相. 第二言當知是人則如

來使下明勳深也. 何肉於大衆中廣爲人

說此是第二言明佛滅後上品法師. 此中應

有勳報而無至偈頌中方有也   藥王若有

惡人下長行中明法師自有二. 此下是第二

據總門明法師. 就中自有二. 第一明逆之

者得罪. 第二明從之者得福也. 就第一階中

復有二. 初正明逆之者得罪. 第二其有讀誦

以下明法師勳相也. 今者第一見受持讀誦

者不可輕毁. 所以謗罪重於佛者正由謗此

人. 故今法華不通遂斷三寶之種故所以罪

重也. 雖謗如來不能令三寶永斷故言罪輕.

只取一邊不論福田厚薄也. 其有讀誦下是

經數: 一七一五

經名: 法華義記卷第七

頁數: 六六○

上              欄

第二法師勳相. 爲如來肩所荷擔者此人爲

如來所重. 故言荷擔. 不言如來身荷擔也

其所至方此下是第二明從之者得福. 亦有

二. 有正有釋卽是報深也   而說偈言據

師勳報中自有二. 第一是長行. 此下是第二

偈頌. 有十五行偈自分爲二段. 第一有兩行

偈義出不頌長行直漫奬勸時衆受持此經.

第二若有能受持此下有十三行偈正頌上長

行. 但上長行中本有二. 一者據別門明師. 二

者據總門明師. 今就此十三偈亦分爲二.

初有七行頌上第一據別門明師. 第二餘有

六行偈頌上據總門明師. 上別門明師中復

有二. 一者明現在師. 二者佛滅後之師. 就七

行中亦分爲二. 前有四行頌現在師. 後三

行頌滅度後師. 就現在世師中本有二種.

一者下品二者上品. 今就四偈中初一偈頌

下品法師. 後三行頌上品法師. 但上明下品

法師中自有二階. 一者正出下品法師勳相.

二者報重. 今一偈中上半頌正出下品法師

勳相. 下半頌報重也. 諸有能受持此下三

行頌上現在中上品法師. 上本有二階. 一

者總肉出上品法師勳深. 二者別明上品法

師勳深. 今就此三行中亦復有二. 初半偈

正頌法師勳深. 上言何肉盡能受持者也. 下

餘兩半頌上別明勳深. 吾滅後惡世此下三

行頌上第二明佛滅後法師. 此中有二種. 一

者是下品二者是上品. 今就三行亦分爲二

小不次第. 初有兩行先頌肉出上品. 上言

何肉於大衆中廣爲人說. 上又闕無勳報

中            欄

今偈中有. 此兩偈亦有二階. 初半偈頌正肉

出上品法師. 第二從當合掌禮敬下有一行

半. 義頌報深. 長行所無者. 若能於後世此

下一偈倒頌下品法師. 上本又有二階. 一者

下品師相. 二者明勳相. 此一行亦有二. 初半

偈頌第一下半頌第二   若於一劫中此下

六行偈是第二頌上第二據總門明師. 中本

有二. 一者言逆之者則得罪. 二者言從之者

則獲福. 今此六行亦分爲二. 初有兩行頌第

一逆之者得罪. 第二從有人心佛道有四行

頌上第二從之者得福也  藥王今告汝自

此下品中第二段. 上來擧勳報. 命覓通經

之人此下是第二段擧通經軌則. 命取通經

之人就此中亦有兩段. 卽長行與偈爲二也.

就長行之中自有三段. 第一從藥王今告汝

以下竟當知是爲增上慢者先[&FFFF]#歎此經. 第

二從善男子善女人如來滅後欲爲衆說云何

應說以下正明通經軌則. 第三從藥王我餘

國遣化人下竟長行奬勸通經之人  就第

一歎經中有五重. 第一先明格量. 第二就人

歎. 第三就處歎. 第四據因爲歎. 第五據果

爲歎也. 以衆經格量乎此經此經爲第一者.

若明稱會物機爲第一者. 則五時經敎皆是

稱會物機. 今不論此處. 只言會前開後□爲

第一. 會前者談三乘無異路語萬善明同歸.

開後者明萬善皆成佛壽命長遠. 此則開涅

槃前路作常住之由漸. 然則前後兩望二義

雙明. 下卽出言已說今說當說. 已說者昔

來三乘等敎. 當說者卽指涅槃爲當說. 今

下              欄

說者卽是法華有如此義. 故稱第一也. 藥王

當知如來滅後此下是第二據人爲歎. 明此

經在人則人尊. 慈悲覆護如衣覆也. 如來

位心同歸之理此人意無. 二無之中故云共

宿也. 藥王在在處處此下是第三據處爲歎.

明此經在處則處重. 藥王多有人在家出家

此下是第四就因爲歎. 其有衆生心佛道者

此下是第五就果爲歎. 只就此第五自有五

重. 第一法說歎. 第二譬如有人下譬說歎.

第三菩薩亦復如是之下合譬歎. 第四所以

者何下釋歎. 第五若有菩薩下誡勸時衆歎

也. 二乘敎如燥土. 說無量義經于時直明萬

善成佛如濕土. 若說法華敎決定無有三一

時得佛果譬泥也. 藥王此經開方便門者開

三乘是方便. 示眞實相者示同歸之理. 是

法華經藏者此經明因談妙果. 在此中故言

藏也. 深者金剛方窮其底故言深也. 不可

破壞故言固. 其理杳然故言幽. 行因久到

故言遠也. 得之者少故言無人能到也

若有善男子女人此下是第二正明通經之軌

則. 就中有三段者. 第一先假說問通經之

軌. 第二入如來室下次第列出通經之軌三

種章門. 第三別釋也. 今明第二. 此中則以

法爲通經之軌. 下總通經中以藥王等諸菩

薩則以人爲通經之軌. 下單擧人不無有法.

此中單擧法不無其人. 人法互擧. 欲令兩

義雙顯. 如來室者此下第三次第解釋通經

之軌三種章門也   藥王我於餘國此下是

第三奬勸通經之人就中有五段. 第一明如